OpenLLM-France/wikimedia huggingface dataset:
# Asahifuji Seiya

Asahifuji Seiya (japonieraz: 旭富士 正也, Tsugaru, Aomori, 1960ko uztailaren 6a) , Seiya Suginomori (japonieraz: 杉野森 正也, Suginomori Seiya) jaioa, japoniar sumo borrokalari ohia da. 1990eko uztailean, Japoniako 63. yokozuna (txapeldun handi) aukeratu zuen Sumoaren Elkarteko Txapeldun Handia Aukeratzeko Kontseiluak. 1979an, Asahifuji gaztea Osakako Kinki Unibertsitatera joan zen, sumoan aritzeko ikas-sari batekin. Bigarren urtean alde egin zuen handik. 1982an ekin zion borrokari ostera, eta aise igaro zen sumoko beheko lehen hiru mailetatik. 1983ko martxoan, Asahifuji sumoko goi-mailara igo zen. Laster, pankreatitis bat gainditurik, txapeldun gazte bihurtu zen, eta, 6 lehiaketaren ondoren, 27 urterekin, txapeldun senior. Izan zuen problemarik artean, pankreatitisa berrituta. Azkenean, halere, denei nagusitu zitzaien, eta yokozuna titulua eman zioten. Asahifujik hamabosna eguneko bi txapelketa irabazi, eta bietan 14-1eko emaitza ia biribila lortu ondoren irabazi zuen ohore hori. Horrezaz aparte, sari eta ohore ugari ditu jasorik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-5-1 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q720510
* Multimedia: Asahifuji Seiya / Q720510
# Asahi Uenaka

Asahi Uenaka (japonieraz: 植中 朝日, Uenaka Asahi, 2001eko azaroaren 1a -) Japoniako futbolaria da.
Hainbat futbol taldetan jokatu du, esaterako V-Varen Nagasaki.

## Kanpo estekak

* (Japonieraz) J.League Data Site
* Datuak: Q85584111
* Multimedia: Asahi Uenaka / Q85584111
# Asako Ideue

Asako Ideue (japonieraz: 井手上 麻子, Ideue Asako, 1987ko Maiatzaren 5a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2010 | 1 | 0 |
| Guztira | 1 | 0 |

## Erreferentziak

* ↑ 2010 Japan Football Association
* Datuak: Q50390700
# Asako Takakura

Asako Takakura (japonieraz: 高倉 麻子, Takakura Asako, 1968ko Apirilaren 19a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1984 | 3 | 0 |
| 1985 | 0 | 0 |
| 1986 | 11 | 3 |
| 1987 | 3 | 4 |
| 1988 | 3 | 0 |
| 1989 | 6 | 3 |
| 1990 | 4 | 2 |
| 1991 | 12 | 4 |
| 1992 | 0 | 0 |
| 1993 | 5 | 6 |
| 1994 | 7 | 2 |
| 1995 | 9 | 0 |
| 1996 | 10 | 0 |
| 1997 | 0 | 0 |
| 1998 | 0 | 0 |
| 1999 | 6 | 5 |
| Guztira | 79 | 29 |

## Erreferentziak

* ↑ Japan Football Association
* Datuak: Q11668810
# Asahi Masuyama

Asahi Masuyama (japonieraz: 増山 朝陽, 1997ko urtarrilaren 29a - ) Japoniako futbolaria da.
Hainbat futbol taldetan jokatu du, esaterako Vissel Kobe.

## Kanpo loturak

* (Japonieraz) J.League Data Site
* Datuak: Q21282524
# Asahi Shimbun

Asahi Shimbun (japonieraz: 朝日新聞, asaçi ɕiꜜmbɯɴ ahoskatua, euskaraz: «eguneko eguzkiko egunkaria») japoniar egunkaria da, herrialdeko nagusienetariko bat dena. 1879an sortua, kontinententeko zaharrenetariko bat da. Eguneko edizioa 5,16 milioi alekoa eta arratsaldekoa 1,55 mililoi alekoa (2020ko ekaina) izanda, herrialdeko bigarren egunkaririk zabalduena da (lehendabizikoa Yomiuri Shimbun da)
Egunkariak ideologikoki «liberal eta ezkertiar»tzat du bere burua, lehiakideek azaldutako beste korronte ideologiko batzuen aldean.

## Erreferentziak

* ↑ (Japonieraz) «読売新聞のメディアデータ» Yomiuri Shimbun 2020.

## Kanpo estekak

* Datuak: Q720503
* Multimedia: Asahi Shimbun / Q720503
# Asajj Ventress

Asajj Ventress Star Warseko fikziozko unibertsoko pertsonaia bat da.
Ventress Sistema Independenteen Konfederakuntzako buru militar boteretsu eta zehatz bat izan zen. Ventressen espezia ezezaguna zen, giza ezaugarriak zituen, baina ilerik gabe eta larruazal ia zuri batekin. Jedien aurkako borrokaren tresna bihurtu zen Klon Gerretan.
Dooku Kondeak Asajj Ventress misteriotsua Rattataken aurkitu zuen (gerraz jositako planeta bat) Geonosiseko gudua gertatu eta gutxira. Jedien artean formalki prestatua izan ez zen arren, Ventressek indarraren abileziak zituela frogatu zuen. Dooku Kondearen zaintzapean indarraren alde ilunera batu zen. Batzuetan Durge ordainsari bilatzailearekin zihoala, Ventress aurkari soil bat baino gehiago izan zen Errepublika Galaktikoko Jedirik hoberenentzat.
Asajj Ventressek Anakin Skywalker jedi padawana Yavin IV planetara gidatu zuela ezagutzen da, non bere aurka borrokatu zuen. Azkenik Anakinek borrokan garaitu zuen indarraren alde iluna erabiliz.
Ondoren Asajjek beste bi alditan lortu zuen Anakinekin borrokatzea, hurrengo bi borroketan galduz, horietatik azkenekoan Asajj izango zen Anakini honek aurpegian duen orbana eragingo ziona.
Azkenik Dooku Kondearekin nahigabetuta geratu zen, bera ere tresna soil bat baino ez zela jakin zuenean. Borroka ezberdin batean Anakin Skywalkerren aurka borrokatu zuen, honen ondorioz berak bere heriotza propioa eragin zuelarik bere gorrotoa, haserrea eta beldurra nabaritzen hasten denean amildegi batetik bota zuenean, Geonosisen.

## Kanpo estekak

* Datuak: Q14417
* Multimedia: Asajj Ventress / Q14417
# Asakako Zelaia

Asakako Zelaia Japoniako Lurreko Autodefentsa Indarren base da. Lau udalerritan dago: Nerima, Tokio; Asaka, Saitama ; Wako, Saitama ; eta Niiza, Saitama . Ekialdeko Armadaren egoitza da.
Kanpalekua, 1930etik 1940ra bitartean, golf zelai bat zen, jatorriz. 1941etik 1945era bitartean, Japoniako Armada Inperialaren Junior Akademia Militarraren egoitza izan zen, eta, 1945etik 1960ra, Estatu Batuetako Armadako kanpamentua (South Camp Drake) 1945etik 1960rako aldian Zalditeriako 1. Dibisioaren zati bat egon zen.
Asaka tiro eremua Tokioko 1964ko Udako Olinpiar Jokoetarako eraikitako tiro eremua izan zen, eta pistola eta fusil tiroak eta pentathloi modernoaren tiro zatia hartzen zituen. 2020ko Udako Olinpiar Jokoetarako behin-behineko tiro lekua da.

## Erreferentziak

* ↑ «Asaka Shooting Range» Olympics.com.

## Kanpo estekak

* Datuak: Q4803412
* Multimedia: JGSDF Camp Asaka / Q4803412
# Bazkalondo

Bazkalondoa bazkariaren ostean mahaiaren inguruan egiten den denbora-tartea da. Bazkariaren jaki nagusi guztiak, azkenburukoa barne, jan ondoren, solasean aritzeko eta mahai-jokoetara jokatzeko denbora irekitzen da. Bazkalondoan patxarana edo koñaka bezalako likoreak ateratzen dira mahaira, eta azkenburuetan soberan geratu diren hondarrak (galletak, opilak, bizkotxoak...) jaten dira.

## Ikus, gainera

* Afalondo

## Kanpo estekak

* Datuak: Q19716830
# Atara Zarata antzerki taldea

Atara Zarata Antzerki Taldea 2011. urtean Durangon sorturiko antzerki taldea da.

## Ibilbidea

Durangoko hainbat gaztek sortutako antzerki taldea da Atara Zarata, haien artean, Eneko Sagardoy, Markel Ganboa eta Mariano Estudillo zeuden. Antzerki munduan gazteon beharrei erantzuna emateko sortu zen. Hasieran ez zen elkarte legal bezala eratu, pausu hori 2014an eman zuten, kultura munduan zeuden gazteei babesa emateko.

## Kideak

* Kudeaketa: Markel Ganboa Melero
* Presidente ordea: Iker Villa Baraja
* Idazkaria: Iker Garate Berasaluze
* Diruzaina: Julene Bernaola Oteiza
* Bokala: Peio Velasco Ibarrondo

## Antzezlanak

* Desberdinak (2011-2012) Zuz. Maite López
* Nor Nori Nork (2014) Zuz. Julene Bernaola
* Los Insignificantes (2015-2016) Zuz. Markel Ganboa
* Eingo al deu? (2017-2019) Zuz. Julene Bernaola
* Erreginak (2019) Zuz. Aitor Echarte
* Versátil (2019) Zuz. Peio Velasco

## Erreferentziak

* ↑ (Gaztelaniaz) «"Lo que buscaba con la obra era humanizar los pecados"» durangon.com 2015-04-23 (Noiz kontsultatua: 2020-12-14).
* ↑ «San Agustinen 'Los insignificantes' ikusteko sarrera guztiak salduta - Durango» Anboto.org (Noiz kontsultatua: 2020-12-14).
* ↑ «Sexu harremanei buruzko ‘Eingo al deu?’ obra ikusteko beste aukera bat - Durango» Anboto.org (Noiz kontsultatua: 2020-12-14).
* ↑ «Atara Zaratak 'Erreginak' obra estreinatuko du Sorginola gaztetxean zapatuan egingo den mikroantzerki maratoian - Durango» Anboto.org (Noiz kontsultatua: 2020-12-14).
* ↑ «VERSÁTIL» Redescena (Noiz kontsultatua: 2020-12-14).

## Kanpo estekak

* Datuak: Q109331849
# Ataramatze

Ataramatze Mendebaldeko Pirinioetan dagoen mendia da, Nafarroa Beherean eta Iratiko oihanaren ingurualdean kokatutakoa.

## Abiapuntuak

* Burdinkurutzeta (Or 1 eta 15 m).
* Mendibe-Lauribar (5 or).

## Ikus, gainera

* Nafarroa Behereko mendiak

## Kanpo estekak

* Datuak: Q12254351
# Atar (Mauritania)

    Artikulu hau Mauritaniako hiriari buruzkoa da; beste esanahietarako, ikus «Atar».
Atar (arabieraz: أطار‎; frantsesez: Atar) Mauritaniako hiria da, Adar eskualdeko nagusia dena. Aireportu, museo eta meskita ospetsua (1674an eraikia) ditu.

## Klima

Datu klimatikoak (Atar) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 38 | 44 | 43 | 45 | 48 | 48 | 48 | 49 | 48 | 44 | 44 | 37 | ' |
| Batez besteko tenperatura maximoa (°C) | 28 | 30 | 32 | 34 | 38 | 41 | 42 | 41 | 40 | 37 | 32 | 28 | 35.3 |
| Batez besteko tenperatura minimoa (°C) | 13 | 14 | 16 | 19 | 22 | 26 | 27 | 27 | 26 | 23 | 18 | 14 | 20.4 |
| Erregistraturiko tenperatura minimoa (°C) | 5 | 8 | 10 | 10 | 14 | 17 | 20 | 14 | 18 | 15 | 10 | 4 | ' |
| Pilatutako prezipitazioa (mm) | 2 | 2 | 1 | 0 | 0 | 2 | 6 | 25 | 24 | 4 | 3 | 4 | 73 |
| Euri egunak (≥ 1 mm) | 1 | 1 | 0 | 0 | 0 | 0 | 1 | 2 | 2 | 0 | 1 | 0 | 8 |
| Iturria (1): Weather2Travel ||||||||||||||
| Iturria (2): Tenperatura-errekorrak ||||||||||||||

## Erreferentziak

* ↑ Weather2Travel. Atar Climate and Weather Averages, Mauritania. .
* ↑ Voodoo Skies. Atar, Mauritania. .

## Kanpo estekak

* Datuak: Q735645
* Multimedia: Atar / Q735645
# Atapuercako mendilerroa

Atapuercako mendilerroa Burgosko probintzian dagoen mendilerroa da. Ezaguna da bertan topatutako historiaurreko aztarna garrantzitsuengatik, batez ere 1976tik, eta hauek direla-eta ingurua Gizateriaren Ondaretzat hartu dute. Aurkikuntzen artean, gutxienez hiru hominido mota daude: Homo antecessor, Homo heidelbergensis eta Homo sapiens. Izan ere, Europako hominidorik zaharrena bertan topatu dute.

## Geografia

Hegoaldean Arlanzón ibaiak, iparraldean Vena ibaiak eta ekialdean Iberiar sistemaren mendi-adarra den Demanda mendilerroak mugatzen dute. Burebako korridorea deritzonaren zati da, Ebroko haranaren eta Dueroko arroaren arteko pasabide garrantzitsu eta historikoa. Orografiaren ikuspuntutik, eraketa apala da, itsas mailaren gainetik 1079 metroko kota duena San Vicenteko gailurrean. Artadi (Quercus ilex), erkameztiak (Quercus faginea) eta, batez ere, aulaga (Genista scorpius), erromero (Rosmarinus officinalis), izpiliku (Lavandula spica), ezkai (Thymus sp.) eta salbia (Salvia sp.) masa garrantzitsuz estalitako kareharri kretazikoez osatuta dago.
Burebako pasabidea, bere existentzia osoan zehar, Iberiar penintsularen barnealderako pasabide nagusi bezala erabili izan da Europatik. Esan bezala, Ebroko harana (isurialde mediterraneoa) eta Dueroko harana (isurialde atlantikoa) lotzen ditu, eta, aldi berean, ibilbidean kokatzen da. Pirinioetako igarobideetatik datozenak penintsulako beste lekuetara doaz, bai mendebaldera (Galizia eta Portugal), bai hegoaldera (Gaztelako ordokia, Andaluzia, Extremadura, Portugalgo hegoaldea eta Afrika). Erromatar galtzada nagusietako bat hemendik pasa zen, Erdi Aroan Done Jakue bideak egin zuen bezala, N-I errepide nagusia XIX. mendearen amaieran eta, gaur egun, AP-1 autobidea.
Ez da bakarrik gizakia izan, hainbat espeziek erabili dute: faunak eta florak ere aukeratu dute bere hedapenetan. Horren ondorioz, fauna eta flora ugari dago eta, duela 800.000 urte baino gehiagotik, giza okupazio jarraitua izan du, lurren emankortasunak eta baliabideen ugaritasunak lagunduta.

## Geologia

Mendilerroa, muino txiki batez osatua dago, etzandako antiklinal bati dagokiona (IE-ko bergentzia eta IIM-HHE-ko iberiar norabidea). Muinoa Goi Kretazeoko (80 eta 100 milioi urte bitartean) itsas jatorriko kareharri, harea eta hareharriez osatuta dago, Arlanzón ibaiak ekarritako materialez estalia eta Kuaternario garaian terraza alubial ugari eratu dituena. Muino honen zatirik garaiena erabat laua da, duela milioika urtetik hona higadura handia jasan duela adierazten duen ezaugarria.

## Giza Eboluzioaren Museoa

Burgos hirian kokatuta, aztarnategiak topatutako ondare garrantzitsutik abiatuta Giza Eboluzioaren Museoa eraiki eta 2010ean zabaldu zuten. Gizartean Atapuercak ekarritako guztia jakinarazteko eta bere garrantziaz jabetzeko topagune interesgarria da zalantzarik gabe.
* Datuak: Q48782131
* Multimedia: Atapuerca / Q48782131
# Atar

Atar izan daiteke:
* Atar, zoroastrismoan ikusgarri eta ikusezina den su sakratua.
* Atar, Mauritaniako hiria.
* Atar, Mauritaniako departamendua.
# Atapuercako aztarnategi arkeologikoa

Atapuerca arkeologia gunea$^1$ UNESCOren gizateriaren ondarea :
| Mota | Kulturala |
| Irizpideak | iii, v |
| Erreferentzia | 989 |
| Kokalekua | Espainia |
| Eskualdea$^2$ | Europa eta Ipar Amerika |
| Izen ematea | 2000 (XXIV. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Atapuercako aztarnategi arkeologikoa aztarnategi arkeologiko eta paleontologikoen multzo bat da, Iberiar penintsulako gizakien aztarnarik zaharrenetako batzuk dituena. Atapuercako mendilerroan, Burgosen, Gran Dolina aztarnategian, Homo antecessor espeziearen aztarnak topatu zituzten, gutxienez 800.000 urte zituztenak, eta Elefantearen Siman, zehaztu gabeko Homo espezie batekoak eta 1,2 milioi urtekoak. Arrasto horiek agerian geratu ziren XIX. mendean trenbide bat eraikitzean.
Atapuercako aztarnategi arkeologikoa bertan topatutako historiaurreko aztarna garrantzitsuengatik ezaguna da, batez ere 1976tik, eta hauek direla-eta ingurua Gizateriaren Ondaretzat hartu dute. Aurkikuntzen artean, gutxienez hiru hominido mota daude: Homo antecessor, Homo heidelbergensis eta Homo sapiens. Izan ere, Europako hominidorik zaharrena bertan topatu dute.
Juan Luis Arsuaga, Eudald Carbonell eta José María Bermúdez de Castro 1991tik aurrera aztarnategiko ikerlari nagusiak dira.

## Atapuerkako Gran Dolina

Gran Dolinako TD6 mailan, gizakien dozenaka fosil aurkitu zituzten 1994an. Hain zuzen ere, fosil horietan aurkitu zituzten kanibalismoaren aztarna zaharrenak.
Europara iritsitako lehenbiziko biztanleak Homo antecessor espezietakoak ziren; haien aztarnak aurkitu zituzten Atapuercako aztarnategi honetan.
Hominido horiek animaliak jaten zituzten -besteak beste, zaldiak, [[errinozeroak, adarzabalak, bisonteak eta basurdeak-, landareak eta fruituak -almezak, esaterako-, bai eta gizakiak ere.

## Giza Eboluzioaren Museoa

Burgos hirian kokatuta, aztarnategiak topatutako ondare garrantzitsutik abiatuta Giza Eboluzioaren Museoa eraiki eta 2010ean zabaldu zuten. Gizartean Atapuercak ekarritako guztia jakinarazteko eta bere garrantziaz jabetzeko topagune interesgarria da zalantzarik gabe.

## Kanpo estekak

* (Gaztelaniaz) Aztarnategiari buruzko webgunea.
* (Gaztelaniaz) http://www.atapuerca.org
* Datuak: Q923894
* Multimedia: Archaeological Site of Atapuerca / Q923894
# Ataquines

Ataquines Valladolideko udalerria da, Tierra de Medina eskualdean dagoena.
2009ko urtarrilaren 1eko erroldaren arabera 732 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1907000
* Multimedia: Ataquines / Q1907000
# Baso Apolinar

Baso Apolinarrak, Vascula Apollinaria edo Vicarelloko basoak bezala ere ezagutzen direnak, Vicarelloko termetan, Bracciano lakuan (Acquae Apollinares), Erromatik gertu, 1962an aurkitutako lau zilarrezko baso dira.
Miliario formakoak, uste denez, lakuko uretan osasunaren bila ari zen cadiztar baten exbotuak dira. Euren hormetan, 1841 milia erromatarrekin, Gadesetik Erromara zeraman bideko geltoki ezberdinen arteko distantziak eta izenak grabatuta daude.
Iturri geografiko eta historiko paregabea dira. Gaur egun, Erromako Villa Giuliako Museoan kontserbatzen dira.

## Erromatar galtzaden azterketarako beste antzinako iturri batzuk

* Antoninoren Ibilbidea
* Ravenako izengabea
* Peutingeriar taula
* Astorgako buztinezko taulak
* Valentziako Tegula
* Guidonis Geographica
* Itinerarium maritimum

## Kanpo estekak

* Datuak: Q813596
* Multimedia: Beakers of Vicarello / Q813596
# Baso erreetako egur-ziza

Baso erreetako egur-ziza (Pholiota highlandensis) Strophariaceae familiako onddo espezie bat da. Ez da kontsumitzen, errefauaren usaina du.
Sinonimoak: Pholiota carbonaria, Pholiota luteobadia, Agaricus carbonarius.

## Deskribapena

Kapela: 3 eta 6 cm bitarteko diametrokoa, arre-horixka edo arre-gorrixka, batzuetan ertza argiagoa izaten du, eta bertan errezel hondarrak izaten ditu; likatsua, muzilagoduna hezetasunarekin, eguraldi lehorrarekin distiratsua; ganbila eta titi txiki batekin, ondoren laua.
Orriak: Finak, meheak, nahiko estu, Itsatsiak, arrosa-hori kolorekoak perretxikoa gaztea denean, eta oliba-arre kolorekoak zahartzean.
Hanka: Hasieran hori zurbil kolorekoa gero arrexka, kapelaren koloreko ezkatez apainduta.
Haragia: Horixka, zapore gozokoa eta errefau usain arinekoa.
Etimologia: Pholiota terminoak belarri ezkatatsua, kapela ezkatatsua esan nahi du. Carbonaria epitetoa latinetik dator, ikazkina esan nahi duen "carbonaria" hitzetik. Erretako egurretan hazten delako.

## Jangarritasuna

Ez da jangarria.

### Nahasketa arriskua

Pholiota spumosa delakoarekin, hau horiagoa da eta koniferoen basoetan hazten da.

## Sasoia eta lekua

Martxotik urrira, sua izan den lekuetan. Oso ohikoa Bizkaian.

### Banaketa eremua

Kanada, Ameriketako Estatu Batuak, Brasil, Kanariak, Europa, Errusia, Israel, Japonia, Thailandia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 415 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 350 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 203 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 258 or. ISBN 84-282-0865-4..
* ↑ Pholiota highlandensis: GBIF—the Global Biodiversity Information Facility.

## Kanpo estekak

* Datuak: Q3807621
* Multimedia: Pholiota highlandensis / Q3807621
# Baso misto

Baso mistoa edo nahasiko basoa bi zuhaitz-mota nagusi edo gehiago izanik banakoen % 20 baino gehiago koniferoak edo zuhaitz hostozabalak dituen basoa da. Klima epelekoak izaten dira, urtaroen arteko alde nabarmenekoak, eta, oro har, trantsizio-baso bat osatzen dute konifero-basoaren eta baso epel hostoerorkorraren artean. WWFk Hostozabalen baso misto epel izeneko biomaren barnean sailkatzen ditu.
Europan oso hedatuta daude, batez ere erdialdeko Europan, eta, oro har, klima kontinental hezekoak dira. Koniferoek osatzen dituzte- hala nola izeiak eta piceak- eta hostoerorkorrak -pagoak, xarmak eta urkiak. Oihanpean belarrak, iratzeak eta goroldioak daude.

## Erreferentziak

* ↑ Euskalterm: [Hiztegi terminologikoa] [2011]
* ↑ 2014 World Wildlife Fund Temperate broadleaf and mixed forests Terrestrial Ecoregions

## Kanpo estekak

* Datuak: Q3079086
* Multimedia: Mixed forests / Q3079086
# Baso ilunean

Baso ilunean 2006 urtean Koldo Serrak eginiko filma da. Nazioarteko titulua Backwoods zuen. Filma Canneseko Zinemaldian (2006ko maiatzaren 18an) eta Donostiako Zinemaldian (2006ko irailaren 24an) aurkeztu zuten. Artikutza, Arantza, Eratsun eta Aiako Harriaren natura parkean grabatua zen.
1971n Sam Peckinpah zuzendariaren Straw Dogs filmarekin antza handia du: haren gaia Kornuallesko herrixka batera bizitzera doan bikote baten istorioa da, bai eta herritar batzuekin dituzten harreman tirabiratsuak ere. Baso ilunean bezala, sekulako amaiera bortitza eta harrigarria du.

## Sinopsia

Oharra: Atal honek istorio osoa edo amaiera argitzen du.
Bikote ingeles bat (Paddy Considine - Virginie Ledoyen) 1970eko hamarkadan Hego Euskal Herrira doa oporretan. Han, beste bikote bat (Gary Oldman - Aitana Sánchez-Gijón) ezagutu du. Hasieran dena ondo doa, baina arazoak laster agertu dira.

## Pertsonaiak

* Gary Oldman: Paul
* Paddy Considine: Norman
* Aitana Sánchez-Gijón: Isabel
* Virginie Ledoyen: Lucy
* Lluis Homar: Paco
* Yaiza Esteve: Nerea
* Andres Gertrudix: Antonio
* Jon Ariño: Lechon
* Kandido Uranga: Miguel
* Alex Angulo: Jose Andres
* Savitri Ceballos: Jose Andresen alaba
* Patxi Biskert: Jose Luis
* Jose Andres Zalduegi: tabernaria

## Kanpo estekak

* Webgunea imdb.com
* Euskadiko Filmategia
* Datuak: Q798561
# Baso (argipena)

Baso hitzak esanahi zenbait ditu:
* Baso, oihana;
* Baso, edalontzia.
* Baso, Indonesiako uhartea.
# Baso Petrifikatuaren Parke Nazionala

Baso Petrifikatuaren Parke Nazionala (ingelesez Petrified Forest National Park) AEBtako Arizona estatuan dagoen parke nazional bat da. Izena bertan dagoen egur petrifikatu kontzetrazio handiari zor dio, honek lurraldeari kolore bereziak ematen dizkio, Basamortu margotua delakoa sortuz.

## Zinema

1936an Leslie Howard, Bette Davis eta Humphrey Bogartek antzeztutako The Petrified Forest filma eremu honetan filmatu eta girotu zen.

## Iruditegia

* Basamortu margotua.
* Parkearen mapa.
* Abandonatutako auto zaharra.
* Koiotea.

## Kanpo estekak

* Baso Petrifikatuaren Parke Nazionalaren webgune ofiziala (Ingelesez)
* Datuak: Q305949
* Multimedia: Petrified Forest National Park / Q305949
# Basket Tara

Basket Tara Espainiako emakumeen Lehen Mailan aritzen den saskibaloi talde kanariar bat da, E taldean jokatuz. Emakumezkoen kirol taldea da, hortaz, jokalari guztiak emakumeak dira.

## Hasierak

Kirol taldea 1992. urtean jaio zen Kanaria Handiko Telde herrian. Hasieran 3 talde besterik ez zituzten: infantila, kadetea eta juniorra. Gaur egun, hamaika talde dituzte infantil-aurrekoetatik hasi eta nagusien taldeetaraino.

## Pabilioia

Partidak jokatu ahal izateko erabili ohi duten instalazioa "Paco Artiles" pabilioia da. Herriko kiroldegia da eta 1.200 ikusle hartzeko edukiera dauka.

## Jokalari garrantzitsuak

2010-2011 denboraldirako Lourdes Pelaez jokalari internazionala fitxatu dute Teldeko taldearen antolatzaileek. Titulu eta sari asko jaso dituen jokalaria da eta kanarietakoa denez asko ezagutzen du kirol-talde hau.

## Kanpo estekak

Basket Tara taldearen gaztelerazko weborria
* Datuak: Q12254833

## Erreferentziak

* ↑, 2010-01-25, Lourdes Pelaez Basket Tara taldean arituko da
# Baskin (Louisiana)

Baskin Louisianaeko herri bat da. Franklin parrokian kokatua dago. 2010ean 254 biztanle zituen, 3,45 kilometro koadrotan banatuta.

## Ikus, gainera

* Franklin parrokia

## Kanpo estekak

* Datuak: Q2280499
* Multimedia: Baskin, Louisiana / Q2280499
# Basket Navarra Club

Basket Navarra Club Iruñeko saskibaloi talde gaztea da, LEB Ligan jokatzen duena.

## Sponsorrak

* HNV-Consmetal Navarra: 2007–08
* HNV Duar Navarra: 2008–09
* Grupo Iruña Navarra: 2009–12
* Planasa Navarra: 2012–2016
* Kia Sakimóvil Basket Navarra: 2016-egun

## Ibilbidea

| Denboraldia | Emaitza | Maila | Postua | Denboraldiko emaitzak | Playoffetako emaitzak |
| 2007–08 | 4 | LEB Bronce | 8.a, final 1/4 | 17–15 | 0–2 |
| 2008–09 | 3 | LEB Plata | 6.a, final 1/4 | 19–11 | 1–3 |
| 2009–10 | 3 | LEB Plata | 4.a, final 1/2 | 16–16 | 4–4 |
| 2010–11 | 2 | LEB Oro | 8.a, final 1/2 | 18–16 | 1–3 |
| 2011–12 | 2 | LEB Oro | 4.a, final 1/2 | 21–13 | 3–4 |
| 2012–13 | 2 | LEB Oro | 11.a | 10–16 | – |
| 2013–14 | 2 | LEB Oro | 14.a | 5–21 | – |
| 2014–15 | 2 | LEB Oro | 7.a, final 1/4 | 15–13 | 0-2 |
| 2015-16 | 2 | LEB Oro | 15.a | 10–20 | – |
| 2016-17 | 3 | LEB Plata | 9.a, final 1/4 | 15-15 | 0-3 |
| 2017-18 | 3 | LEB Plata | 8.a, final 1/4 | 15-15 | |
| 2018-19 | 3 | LEB Plata | | | |

## Kanpo estekak

* (Gaztelaniaz)Taldearen webgunea
* Datuak: Q3324667
* Multimedia: Basket Navarra Club / Q3324667